SL Uradni list Evropske unije C 231/4

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV Z OZNAKO„CASE LA ROCCA“

DEŽELA SICILIJA

DEŽELNI ODBOR ZA ENERGIJO IN JAVNE GOSPODARSKE SLUŽBE – DEŽELNA UPRAVA ZA ENERGIJO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2013/C 231/06

V skladu z zakonom dežele Sicilije št. 14 z dne 3. julija 2000 je podjetje IRMINIO S.r.l. s sedežem I-90139 Palermo, Italia, Via Principe di Villafranca 50, registrirano pri gospodarski zbornici v Palermu pod številko 160160, davčna številka in id. št. za DDV 03922140821, pri Deželnem odboru za energijo in javne gospodarske službe s sedežem na Viale Campania 36, I-90144 Palermo, 3. aprila 2013 predložilo vlogo za dovoljenje za raziskovanje tekočih in plinastih ogljikovodikov, z oznako imenovano dovoljenje „Case la Rocca“, na območju 8 000 ha (80 km2) v občini Ragusa, v pokrajini Ragusa. Območje je razmejeno na karti IGMI št. 276 „Ragusa“ v merilu 1:100 000 ter na kartah IGMI št. 276 IV SO „Donnafugata“, št. 276 III NE „Donnalucata“, št. 276 IV SE „Monte Renna“ in št. 276 IV NE „Comiso“.

Območje, ki je predmet vloge za dovoljenje, ima obliko nepravilnega mnogokotnika znotraj neprekinjene črte med točkami A, B, C, D, E, F, G in H.

Zgornje točke se opredelijo, kakor sledi:

A. Točka, ki sovpada s točko „O“ dovoljenja za raziskovanje „Contrada Giardinello“. Točka leži na severnem robu stavbe Casa Veninata na območju Contrada Stanislao in leži na karti 276 IV SO „Donnafugata“.

B. Točka, ki sovpada s točko „N“ dovoljenja za raziskovanje „Contrada Giardinello“. Točka leži na severnem robu stavbe na nadmorski višini 580 m v Contrada Castiglione, približno 350 m severno-severozahodno od območja Villa Arezzo in se nahaja na karti 276, IV NE „Comiso“.

C. Točka, ki sovpada s točko „B“ dovoljenja za raziskovanje „S. Anna“. Točka leži na severnem robu stavbe „Case Cosentino“ na območju Contrada Cento Pozzi in se nahaja na karti 276, IV NE „Comiso“.

D. Točka, ki sovpada s točko „A“ dovoljenja za raziskovanje „S. Anna“. Točka leži na višini južnega roba stavbe „Villa Monelli“ na območju Contrada Badia in se nahaja na karti 276 IV SE „Monte Renna“.

E. Točka, ki sovpada s točko „E“ dovoljenja za raziskovanje „S. Anna“. Točka leži na severnem robu stavbe „Casa Nifosi“ na nadmorski višini 446 m na območju Contrada Giubiliana in se nahaja na karti 276, IV SE „Monte Renna“.

F. Točka, ki sovpada s točko „D“ dovoljenja za raziskovanje „S. Anna“. Točka leži na zahodnem robu križišča na nadmorski višini 577 m v bližini območja Contrada Cimill, med 5 in 6 km avtoceste, ki povezuje območja Ragusa in Marina di Ragusa in se nahaja na karti 276 IV SE „Monte Renna“.

G. Točka, ki sovpada s točko „G“ dovoljenja za raziskovanje „Ragusa“ in točko „B“ dovoljenja za raziskovanje „Irminio“. Točko predstavlja apnenčast steber, ki stoji na zahodnem robu stavbe „Case Arezzo“ na območju Contrada Pozillo in se nahaja na karti 276 IV SE „Monte Renna“.

H. Točka, ki sovpada s točko „P“ dovoljenja za raziskovanje „Contrada Giardinello“. Točka leži na jugovzhodnem robu hiše v območju Contrada Perrone na nadmorski višini 75 m, približno 325 m jugovzhodno od območja Contrada Perronello in se nahaja na karti 276 III NE „Donnalucata“.

Zemljepisne koordinate

Točka Vzhodna zemljepisna dolžina (M. Mario) Širina A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Zainteresirane strani lahko v 90 dneh od objave tega obvestila v Uradnem listu Evropske unije predložijo konkurenčen zahtevek za to območje. Vloge, prejete po tem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za raziskovanje in izkoriščanje geotermalne energije že objavljena v Uradnem listu Evropskih skupnosti C 396 z dne 19. decembra 1998, kot določa zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljen v Uradnem listu dežele Sicilije št. 32 z dne 7. julija 2000).

Pogojie in zahteve za opravljanje ali prenehanje dejavnosti določa zgoraj navedeni zakon dežele Sicilije št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91. z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilije št. 49, del I z dne 14. novembra 2003 in št. 46, del I z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo Deželne uprave za industrijo in rudarstvo, Via Ugo La Malfa 101, I-90146 Palermo, kjer je na vpogled zainteresiranim stranem.